
REPUBLIKA E SHQIPËRISË

MINISTRIA E MJEDISIT
KËRKESË PËR OFERTË (KPO)

Marrëveshje Kuadër – për Furnizim Mallrash

Titulli i Projektit:
Projekti "Mjedis i Pastër dhe me Aftësi Ripërtëritëse për Detin Blu" (CARE4BLUESEA)

Referenca e Marrëveshjes Kuadër:
AL-MTE-3.1.1/10-GO-RFQ

Titulli i Marrëveshjes Kuadër:
Blerje Kancelari

Të nderuar,

1. Ministria e Mjedisit po zhvillon procedurën e prokurimit me qëllim lidhjen e një Marrëveshjeje Kuadër për blerjen e kancelarive. Ju ftojmë të paraqisni ofertën tuaj të çmimeve për furnizimin e artikujve të përfshirë në Shtojcën 1.

2. Marrëveshja Kuadër që do të lidhet do të jetë me një përdorues të vetëm (Single-User). Përdoruesi i vetëm që ka të drejtë të kryejë blerje në bazë të kësaj Marrëveshjeje Kuadër është Ministria e Mjedisit / Projekti "Mjedis i Pastër dhe me Aftësi Ripërtëritëse për Detin Blu" (CARE4BLUESEA). Marrëveshja Kuadër do të lidhet me një furnizues të vetëm (Single-Supplier). Kohëzgjatja e Marrëveshjes Kuadër do të jetë tre (3) vjet, duke filluar nga data e hyrjes në fuqi e saj, me mundësi zgjatjeje deri në datën e përfundimit të projektit.

3. Ju duhet të dorëzoni një (1) origjinal të Ofertës së Çmimeve së bashku me Formularin e Ofertës, të shënuar qartë "ORIGJINAL" dhe një (1) kopje të shënuar "KOPJE". Oferta juaj, sipas formatit bashkëlidhur, duhet të vendoset në një zarf të mbyllur dhe të dorëzohet në adresën e mëposhtme:

Ministria e Mjedisit

Projekti "Mjedis i Pastër dhe me Aftësi Ripërtëritëse për Detin Blu"

Për: Z. Elton Nino


Menaxher Projekti
Adresa: Bulevardi "Dëshmorët e Kombit", Nr. 1, Tiranë, Shqipëri

4. Afati i fundit për pranimin e ofertave në adresën e dhënë në paragrafin 3 më lart është: 30 Tetor, ora 14:00.
5. Oferta duhet të paraqitet në gjuhën shqipe dhe të shoqërohet me dokumentacion teknik përkatës, katalogë dhe materiale të tjera informative në gjuhën shqipe për secilin artikull të ofertuar.

6. Oferta duhet të përgatitet në përputhje me udhëzimet e mëposhtme dhe me Marrëveshjen Kuadër bashkëlidhur. Kushtet dhe Termat e Furnizimit, të bashkëlidhura, përbëjnë pjesë përbërëse të Marrëveshjes Kuadër.

(i) ÇMIMET: Çmimet duhet të shprehen në Lekë (ALL) dhe të përfshijnë koston totale deri në destinacionin përfundimtar: Zyra e Projektit CARE4BLUESEA
Rruga e Kavajës, Tiranë. Çmimi duhet të përfshijë të gjitha taksat, TVSH-në, detyrimet doganore, transportin brenda vendit, ngarkim/shkarkim, çdo shpenzim tjetër të nevojshëm deri në dorëzimin përfundimtar.

(ii) VLERËSIMI I OFERTAVE: Ofertuesi duhet të paraqesë ofertë për të gjithë artikujt e kësaj Kërkese për Oferta. Ofertat që plotësojnë në mënyrë thelbësore specifikimet teknike do të vlerësohen duke krahasuar çmimin njësi në destinacionin përfundimtar, sipas pikës (i).

(iii) NJOFTIMI PËR FITUESIN: Para përfundimit të afatit të vlefshmërisë së ofertës, Blerësi do të njoftojë me shkrim ofertuesin fitues se oferta e tij është pranuar. Kontrata do t'i jepet ofertuesit që paraqet ofertën ekonomikisht më të favorshme. Furnizuesi fitues do të nënshkruajë Marrëveshjen Kuadër sipas formularit bashkëlidhur.

(iv) VLEFSHMËRIA E OFERTËS: Oferta duhet të jetë e vlefshme për 45 (dyzet e pesë) ditë kalendarike nga data e afatit të fundit të dorëzimit të ofertave.

7. Informacione të mëtejshme mund të merren pranë:

Ministria e Mjedisit

Projekti "Mjedis i Pastër dhe me Aftësi Ripërtëritëse për Detin Blu"

Për: Z. Elton Nino
Menaxher Projekti

Adresa:

Bulevardi "Dëshmorët e Kombit", Nr.1

Tiranë, Shqipëri

E-mail: elton_nino@live.com
8. Inspektimet dhe Auditimet

8.1 Furnizuesi do të zbatojë të gjitha udhëzimet e Blerësit që janë në përputhje me legjislacionin në fuqi të vendit ku ndodhet destinacioni përfundimtar.

8.2 Furnizuesi do t'i lejojë Bankës dhe/ose personave të autorizuar prej saj, si edhe do të sigurojë që nënkontraktorët dhe konsulentët e tij të lejojnë inspektimin e zyrave të tyre, kontrollin e llogarive dhe regjistrave që lidhen me zbatimin e kontratës dhe paraqitjen e ofertës dhe auditimin e këtyre dokumenteve nga auditues të emëruar nga Banka, nëse kjo kërkohet prej saj. Vëmendja e Furnizuesit tërhiqet ndaj dispozitave mbi Mashtrimin dhe Korrupsionin, sipas të cilave çdo veprim që pengon në mënyrë të konsiderueshme të drejtën e Bankës për inspektim ose auditim konsiderohet praktikë e ndaluar dhe mund të çojë në zgjidhjen e kontratës ose shpalljen e papërshtatshmërisë për pjesëmarrje në procedurat e Bankës.

9. Ju lutemi konfirmoni me e-mail marrjen e kësaj ftese dhe na njoftoni nëse do të paraqisni ose jo ofertën tuaj.

(Plotësohet nga Furnizuesi)

FORMULARI I OFERTËS

Data: _______________________

Drejtuar:
Ministria e Mjedisit
Bulevardi "Dëshmorët e Kombit", Nr. 1, Tiranë, Shqipëri 
Ne, ofertuesit e nënshkruar, paraqesim këtë ofertë si më poshtë:

a) Vlefshmëria e ofertës: Oferta jonë do të jetë e vlefshme për 45 (dyzet e pesë) ditë kalendarike nga data e dorëzimit dhe do të mbetet detyruese për ne gjatë kësaj periudhe.

b) Çmimi i ofertës: Çmimet njësi dhe totali i ofertës sonë janë paraqitur në Shtojcën 1 – Lista e Kërkesave dhe Çmimeve.

Nënshkrimi i autorizuar: ________________________

Emri dhe funksioni: _____________________________

Emri i Furnizuesit: _____________________________

Adresa: _______________________________________

Telefoni: ______________________________________

SHTOJCA 1: LISTA E KËRKESAVE DHE ÇMIMEVE

Shih tabelen excel bashkelidhur.
LISTA E FORMULARËVE
1. Formulari i Marrëveshjes Kuadër, përfshirë Kushtet dhe Termat e Furnizimit.

2. Formulari i Kontratës së Furnizimit (Call-off Contract).

3. Formulari i Njoftimit për Lidhjen e Marrëveshjes Kuadër.

FORMULARI I MARRËVESHJES KUADËR

MARRËVESHJA KUADËR nr. ______ lidhet për furnizimin me kancelari, më ________ 2026, ndërmjet_______________________ (në vijim "Blerësi"), nga njëra anë, dhe __________________________________ (në vijim "Furnizuesi"), nga ana tjetër.

Kjo Marrëveshje Kuadër i nënshtrohet dispozitave të përshkruara në shtojcat e listuara më poshtë, si dhe çdo ndryshimi të tyre.
Kjo Marrëveshje Kuadër përbën një ofertë të vazhdueshme (standing offer) nga Furnizuesi për furnizimin e mallrave të specifikuara për Blerësin gjatë gjithë afatit të vlefshmërisë së Marrëveshjes Kuadër, sipas nevojës së Blerësit, nëpërmjet lidhjes së kontratave të veçanta të furnizimit (Call-off Contract).
PALËT BIEN DAKORD SI MË POSHTË:

1. Dokumentet përbërëse

Dokumentet e mëposhtme konsiderohen pjesë përbërëse e kësaj Marrëveshjeje dhe do të lexohen e interpretohen si një dokument i vetëm:

a) Marrëveshja Kuadër, duke përfshirë:

· Shtojca 1 – Lista e Kërkesave dhe Çmimeve;

· Shtojca 2 – Kontrata e Furnizimit (Call-off Contract).

b) Çdo shtesë (Addendum), nëse është e zbatueshme.

2. Objekti i Marrëveshjes

Furnizuesi angazhohet t'i ofrojë Blerësit, gjatë gjithë periudhës së vlefshmërisë së Marrëveshjes Kuadër, mallrat e përshkruara në Shtojcën 1 – Lista e Kërkesave dhe Çmimeve, në përputhje me kushtet dhe termat e kësaj Marrëveshjeje.

3. Kontratat e veçanta të furnizimit (Call-off Contracts)

Blerësi do t'i dërgojë Furnizuesit një Kontratë Furnizimi (Call-off Contract) për mallrat që kërkon të blejë, duke përdorur çmimet e përcaktuara në Shtojcën 1 të Marrëveshjes Kuadër, si dhe, sipas rastit, çmimet për transportin brenda vendit dhe shërbimet e tjera të nevojshme për dorëzimin e mallrave në destinacionin përfundimtar.

Furnizuesi e pranon Kontratën e Furnizimit duke kthyer formularin përkatës të nënshkruar, sipas Shtojcës 2.

4. Mallrat që do të furnizohen

Mallrat që do të furnizohen në bazë të Kontratave të Furnizimit duhet të jenë:

a) të cilësisë, tipit dhe karakteristikave të përcaktuara në Shtojcën 1 – Lista e Kërkesave dhe Çmimeve;

b) me çmimin e përcaktuar në Kontratën përkatëse të Furnizimit;

c) në sasitë, afatet dhe vendet e dorëzimit të përcaktuara në Kontratën përkatëse.

5. Zbatueshmëria

Furnizuesi pranon që kjo Marrëveshje Kuadër dhe çdo dispozitë shtesë e përcaktuar në një Kontratë Furnizimi do të zbatohen për çdo furnizim të kryer në bazë të saj.

6. Çmimi i kontratës

Çmimi për secilën Kontratë Furnizimi do të përcaktohet duke zbatuar çmimet njësi të përcaktuara në Shtojcën 1 të Marrëveshjes Kuadër, duke marrë parasysh:

· çdo rregullim çmimi të lejuar sipas pikës 7;

· kostot shtesë për transportin brenda vendit;

· shërbimet e tjera të nevojshme për dorëzimin e mallrave në destinacionin përfundimtar.

7. Rishikimi i çmimeve

Çmimet njësi të përcaktuara në Marrëveshjen Kuadër nuk do të ndryshojnë për Kontratat e Furnizimit të lidhura brenda 18 muajve nga data e nënshkrimit të Marrëveshjes Kuadër. Për Kontratat e lidhura pas kësaj periudhe, çmimet mund të rishikohen vetëm nëse ekziston një arsyetim i plotë dhe i dokumentuar.

8. Ndryshimet në Marrëveshje

Çdo ndryshim i kësaj Marrëveshjeje Kuadër, përfshirë zgjatjen e afatit të saj, duhet:

· të bëhet me shkrim;

· të nënshkruhet nga të dyja palët.

Ndryshimet mund të bëhen në çdo kohë pas nënshkrimit të Marrëveshjes dhe përpara përfundimit të vlefshmërisë së saj.

9. Zgjidhja e Marrëveshjes

9.1. Blerësi, pa cenuar të drejtën për mjete të tjera ligjore në rast shkeljeje të Marrëveshjes Kuadër ose të Kontratës së Furnizimit, mund ta zgjidhë menjëherë Marrëveshjen me njoftim me shkrim nëse:

a) sipas vlerësimit të Blerësit, Furnizuesi është përfshirë në mashtrim ose korrupsion;

b) gjatë periudhës së vlefshmërisë së Marrëveshjes, Furnizuesi humbet statusin e tij si subjekt i kualifikuar ose i pranueshëm;

c) Furnizuesi transferon, cedon ose disponon Marrëveshjen Kuadër ose Kontratën e Furnizimit, tërësisht ose pjesërisht, pa miratimin paraprak me shkrim të Blerësit;

d) Furnizuesi shpallet në falimentim ose bëhet i paaftë financiarisht;

e) Furnizuesi nuk përmbush ndonjë detyrim tjetër të përcaktuar në Marrëveshjen Kuadër ose në Kontratën e Furnizimit.

9.2. Blerësi mund ta zgjidhë Marrëveshjen Kuadër ose çdo Kontratë Furnizimi, tërësisht ose pjesërisht, në çdo kohë, për arsye të interesit të tij, duke njoftuar Furnizuesin me shkrim.

Njoftimi duhet të përcaktojë:

· se zgjidhja bëhet për lehtësi të Blerësit;

· pjesën e Marrëveshjes që ndërpritet;

· datën kur zgjidhja hyn në fuqi.

9.3. Pas përfundimit ose zgjidhjes së parakohshme të Marrëveshjes Kuadër, të gjitha Kontratat e Furnizimit të lidhura më parë mbeten në fuqi deri në përmbushjen e plotë të tyre.

Pas përfundimit të Marrëveshjes nuk mund të lidhen Kontrata të reja Furnizimi.

10. Mashtrimi dhe Korrupsioni

Banka kërkon respektimin e plotë të Udhëzimeve të saj Kundër Korrupsionit, si dhe të politikave dhe procedurave të sanksioneve të Grupit të Bankës Botërore, sipas kuadrit të saj të sanksioneve, të përfshira në shtojcën e kësaj Marrëveshjeje Kuadër.

11. Inspektimet dhe Auditimet

11.1. Furnizuesi është i detyruar të zbatojë të gjitha udhëzimet e Blerësit që janë në përputhje me legjislacionin në fuqi të vendit ku ndodhet destinacioni përfundimtar. Furnizuesi do të lejojë Bankën dhe personat e autorizuar prej saj të inspektojnë zyrat, regjistrat kontabël dhe dokumentacionin që lidhet me zbatimin e Marrëveshjes Kuadër dhe paraqitjen e ofertës. Po ashtu, Furnizuesi do të sigurojë që edhe nënkontraktorët dhe konsulentët e tij të lejojnë këto inspektime dhe auditime, nëse kërkohen nga Banka.

Vëmendja e Furnizuesit tërhiqet ndaj dispozitave për Mashtrimin dhe Korrupsionin, sipas të cilave çdo veprim që pengon ushtrimin e të drejtave të Bankës për inspektim ose auditim përbën praktikë të ndaluar dhe mund të çojë në zgjidhjen e kontratës ose në shpalljen e papranueshmërisë për pjesëmarrje në procedurat e financuara nga Banka.

Nënshkrimet

Për dhe në emër të Blerësit

Emri i përfaqësuesit të autorizuar

Nënshkrimi dhe vula

Për dhe në emër të Furnizuesit

Emri i përfaqësuesit të autorizuar

Nënshkrimi dhe vula

KUSHTET DHE TERMAT E FURNIZIMIT

1. Legjislacioni i Zbatueshëm

Kontrata do të interpretohet dhe zbatohet në përputhje me legjislacionin në fuqi të vendit të Blerësit.

2. Zgjidhja e Mosmarrëveshjeve

Blerësi dhe Furnizuesi do të bëjnë çdo përpjekje për të zgjidhur në mënyrë miqësore, përmes negociatave të drejtpërdrejta dhe joformale, çdo mosmarrëveshje ose konflikt që lind nga ose lidhet me Kontratën.

Në rast se palët nuk arrijnë një zgjidhje me mirëkuptim, mosmarrëveshja do të zgjidhet në përputhje me legjislacionin në fuqi.

3. Kohëzgjatja e Marrëveshjes Kuadër

Afati i vlefshmërisë së Marrëveshjes Kuadër është tre (3) vjet, duke filluar nga data e hyrjes në fuqi e saj, me mundësi zgjatjeje deri në datën e përfundimit të Projektit CARE4BLUE.

4. Dorëzimi dhe Dokumentacioni

Për çdo Kontratë Furnizimi (Call-off Contract), Furnizuesi duhet t'i dorëzojë Blerësit dokumentet e mëposhtme:

(i) Faturën origjinale të Furnizuesit, ku të pasqyrohen:

· përshkrimi i mallrave;

· sasia;

· çmimi për njësi;

· vlera totale.

5. Pagesa

Pagesa e faturës do të kryhet në masën 100%, pas dorëzimit dhe marrjes në dorëzim të mallrave nga Blerësi.

6. Paketimi dhe Etiketimi

Furnizuesi duhet të sigurojë paketimin standard të mallrave, në mënyrë që ato të mbrohen nga dëmtimi ose përkeqësimi gjatë transportit deri në destinacionin përfundimtar, sipas përcaktimeve të Kontratës.

7. Defektet

Çdo defekt ose mospërputhje e konstatuar do të korrigjohet nga Furnizuesi pa asnjë kosto shtesë për Blerësin, brenda 30 (tridhjetë) ditëve nga data e marrjes së njoftimit me shkrim nga Blerësi.

8. Forca Madhore

Furnizuesi nuk do të mbahet përgjegjës për penalitete ose për zgjidhjen e Kontratës për mospërmbushje, nëse dhe për aq sa vonesa ose mosrealizimi i detyrimeve kontraktore është pasojë e një rasti të Forcës Madhore.

Për qëllimet e kësaj klauzole, Forcë Madhore nënkupton çdo ngjarje:

· që është jashtë kontrollit të Furnizuesit;

· që nuk është rezultat i fajit ose neglizhencës së tij;

· që nuk mund të parashikohej në mënyrë të arsyeshme.

Ngjarje të tilla mund të përfshijnë, por nuk kufizohen vetëm në:

· veprime të autoriteteve shtetërore në ushtrimin e kompetencave të tyre;

· luftëra;

· revolucione;

· zjarre;

· përmbytje;

· epidemi;

· masa karantine;

· embargo mbi transportin e mallrave.

Në rast të një situate të Forcës Madhore, Furnizuesi duhet të njoftojë menjëherë Blerësin me shkrim, duke përshkruar natyrën e ngjarjes dhe shkaqet e saj.

Nëse Blerësi nuk udhëzon ndryshe me shkrim, Furnizuesi do të vazhdojë të përmbushë detyrimet kontraktore në masën që kjo është praktikisht e mundur dhe do të ndërmarrë të gjitha masat e arsyeshme për të siguruar mënyra alternative të përmbushjes së kontratës që nuk pengohen nga rasti i Forcës Madhore.

Nënshkrimi i Autorizuar

Emri dhe Funksioni

KONTRATË FURNIZIMI (CALL-OFF CONTRACT)

për furnizimin e mallrave
	Marrëveshja Kuadër (MK):
	(Shënohet titulli i shkurtër i Marrëveshjes Kuadër)

	Data e Marrëveshjes Kuadër:
	

	Numri i referencës së Marrëveshjes Kuadër:
	

	Mallrat:
	(Titulli i shkurtër i mallrave që do të furnizohen)

	Vendndodhja e Projektit / Destinacioni Përfundimtar:


	(Shënohet vendi ose vendet ku do të dorëzohen mallrat, sipas rastit.)


PALËT

	Blerësi:
	
	Furnizuesi:

	Emri i plotë ligjor
[adresa]  
	
	Emri i plotë ligjor:

 [adresa] 



	MALLRAT  

	Kodi
	Emërtimi i produktit
	Sasia 
	Çmimi për njësi
	Total

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	Udhëzime ose komente të veçanta:
	Vlera Totale e Kontratës

ALL
	

	Afati i kërkuar i dorëzimit
	
	


	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


NJOFTIM PËR LIDHJEN E MARRËVESHJES KUADËR

(Të përdoret letër me kokë zyrtare e Autoritetit Kontraktor)
Data: ______________________

Për:



(Emri dhe adresa e ofertuesit fitues)

Njoftim për lidhjen e Marrëveshjes Kuadër

Marrëveshja Kuadër Nr.

Ju njoftojmë se oferta juaj, me datë __________________, për lidhjen e Marrëveshjes Kuadër lidhur me furnizimin e:



(Titulli i shkurtër i mallrave)
është pranuar nga Autoriteti ynë Kontraktor.

Ju lutemi të nënshkruani, vendosni datën dhe ktheni Marrëveshjen Kuadër brenda _____ ditëve nga data e marrjes së këtij njoftimi.

Për Autoritetin Kontraktor

Nënshkrimi i autorizuar:

Emri:

Funksioni:

Emri i institucionit:

E-mail:

Bashkëlidhur: Marrëveshja Kuadër

